**Comunicat de presă**

15 noiembrie 2021

**La Păuca s-a dat finalizat proiectului european**

**”O școală pentru comunitate, o școală pentru toți”**

Luni, 15 noiembrie a fost data de finalizare a proiectului european ”O școală pentru comunitate, o școală pentru toți – cod My SMIS 108329”. Obiectivul principal al acestui proiect a fost creșterea atractivității educației și prevenirea abandonului școlar, prin participarea copiilor la programe de educație timpurie, îmbunătățirea rezultatelor școlare și accesul elevilor din mediul rural la învățământul secundar superior.

250 de copii cu vârste între 6 și 16 ani și 90 de copii cu vârste între 2 și 5 ani, din comuna Păuca și din satele aparținătoare, au beneficiat de programe de tipul ”școală după școală”, de activități creative, artistice și sportive, de consiliere și programe de dezvoltare personală, prin care le-a crescut interesul pentru școală și au contribuit la crearea unui mediu tolerant, dar au primit și sprijin material: hrană caldă, îmbrăcăminte și rechizite. Tot în cadrul acestui proiect s-au desfășurat campanii de conștientizare a părinților cu privire la importanța participării copiilor la școală și au fost organizate programe de educație parentală.

Toate aceste activități s-au desfășurat pe o perioadă de 36 de luni excluzând 6 luni în care proiectul a fost suspendat din cauza epidemiei cu COVID-19. ”Am inițiat acest proiect, adresat copiilor cu vârste cuprinse între 2 și 16 ani, convinși fiind că, în acest fel, asigurăm un viitor mai bun acestei comunități. Ne-am bazat pe cadrele didactice implicate în proiect și pe partenerii noștri pentru a obține rezultate concrete în ceea ce privește creșterea nivelului de educație al copiilor din comunitatea noastră”, a declarat Niculae Dancu, primarul comunei Păuca.

Proiectul a fost finanțat din Fondul Social European prin Programul Operațional Capital Uman, în cadrul Axei 6, și a fost implementat de Primăria Comunei Păuca în parteneriat cu Școala Gimnazială din localitate și cu Asociația Culturală Play din Sibiu. Data începerii proiectului a fost 11 aprilie 2018 iar durata de implementare a fost de 36 de luni (5 semestre școlare). Valoarea totală a proiectului este 3.115.680,64 lei din care 2.648.328,54 lei cofinanțare UE.

Contact:

**Augustin Mureșan**

Manager de proiect

augustin.muresan@outlook.com

0728/406919